

**CONSILIUL DE ADMINISTRAȚIE**

**AL UNIVERSITĂȚII PETROL – GAZE DIN PLOIEȘTI**

**HOTĂRÂREA NR. 23**

**ȘEDINȚA din 26 iunie 2024**

**Art. 1** Consiliul de administrație a avizat Procedura Operațională *Organizarea și exercitarea controlului financiar preventiv propriu în cadrul Universității Petrol – Gaze din Ploiești*, cod PO 07.30.

**Art. 2** Consiliul de administrație a avizat *Regulamentul privind desfășurarea activităților de voluntariat de către studenți în Universitatea Petrol-Gaze din Ploiești*, cod R9-04.

**Art. 3** Consiliul de administrație a aprobat reducerea cu 50 % a cuantumului chiriei, pe lunile iulie și august 2024, pentru spațiul închiriat de Fundația pentru Dezvoltare Umană Filiala Ploiești - Școala Postliceală Sanitară "Sf Vasile Cel Mare " Ploiești.

**Art. 4** Consiliul de administrație a aprobat închirierea cu drept de prelungire a unui spațiu, la tariful de 10 euro/mp/lună/an școlar, Fundației pentru Dezvoltare Umană Filiala Ploiești - Școala Postliceală Sanitară "Sf Vasile Cel Mare " Ploiești.

**Art. 5** Consiliul de administrație a aprobat înlocuirea doamnei conf.univ.dr.ing. Rădulescu Renata din funcția de membru al Comisiei de susținere a examenului de disertație, sesiunea iulie 2024, la specializarea Tehnologia Transportului, Depozitării și Distribuției Hidrocarburilor cu domnul șef.lucr.univ.dr.ing. Suditu Silvian și din funcția de Secretar al comisiei la specializarea Management în Industria Petrolieră cu doamna conf.univ.dr.ing. Panaitescu Cașen.

**Art. 6** Consiliul de administrație a aprobat, la solicitarea doamnei conf. univ. dr. Neagu Ionela, Directorul Centrului de Limbi Străine – Language Opportunities, extinderea ofertei de cursuri în perioada iulie – august 2024, astfel:

* cursuri de limba engleză (adulți B1) și limba chineză (adulți începători HSK 1) la tariful aprobat la începutul cursurilor;
* cursuri de pregătire a profesorilor de limba engleză în vederea susținerii examenului de gradul II în perioada 22 – 24 august 2024 sau în funcție de solicitări, la tariful de 450 lei pentru 12 ore de curs.

**Art. 7** Consiliul de administrație a aprobat cererea doamnei conf. univ. dr. Pătrașcu Aurelia privind decontarea taxei pentru susținerea examenului de abilitare în valoare 5.500 lei din fondul de Cercetare.

**Art. 8** Consiliul de administrație a aprobat cererea de deplasare în străinătate a domnului șef lucr. univ. dr. ing. Vlad Iulian Teodor, în Germania, Regensburg, perioada 26 – 29 iunie 2024.

**Art. 9** Consiliul de administrație a aprobat remunerarea personalului de la Cantina Universității prinalimentarea cardurilor cadou cu suma de 300 lei/lună (iunie și iulie 2024) pentru activitățile prestate în afara orelor de muncă, plus sâmbata și duminica, în perioada 05 – 08 iulie 2024. Cantina Universității asigură, în perioada menționată, servirea mesei unui număr foarte mare de persoane, față de fluxul normal, iar sumele remunerate vor fi suportate din încasările realizate.

**Art. 10** Consiliul de administrație a hotărât ca, începând cu luna iunie 2024, salariile de bază ale personalului cu funcții de conducere (rector, președinte de senat, prorector, director general administrativ al universității, decan, prodecan, director de departament) să fie corespunzătoare *gradului I*, conform *Ordonanţei de urgenţă nr. 128/2023 pentru unele măsuri referitoare la salarizarea personalului din învăţământ şi alte sectoare de activitate bugetară, astfel:*

|  |  |  |  |
| --- | --- | --- | --- |
| Nr. crt. | Funcția | Nivelul studiilor | Salarii de bază* lei -
 |
| Iunie 2024 |
| *Grad I* |
| 1. | Rector | S | 19.146 |
| 2. | Prorector | S | 16.684 |
| 3. | Director general administrativ al universității | S | 16.012 |
| 4. | Decan | S | 16.012 |
| 5. | Prodecan | S | 14.891 |
| 6. | Director de departament  | S | 15.339 |

 Salarizarea președintelui de senat universitar se face la nivel de rector.

**Art. 11** Consiliul de administrație a aprobat depunerea unui proiect prin programul PNRR pentru modernizarea terenurilor de sport și a Sălii de Sport din Universitatea Petrol – Gaze din Ploiești.

**PREȘEDINTELE CONSILIULUI DE ADMINISTRAȚIE,**

**RECTOR,**

**Conf. univ. dr. ing. DINIȚĂ Alin**

**Avizat pentru legalitate,**

**Consilier Juridic Nițescu Radu**